Després de la recollida de residus al Barranc, visita gratuïta a la planta de reciclatge de Llíria el pròxim dissabte
11 de febrer de 2019

Este diumenge passat s’ha dut a terme la trobada ciutadana al Barranc de Mandor que ha inclòs taller de reciclatge de camisetes i recollida de residus.  Un nombrós grup de veïns convocats per La Coordinadora en Defensa de los Bosques del Túria, junt amb l'associació de voluntariat LelianaVOL i altres entitats i col·lectius del municipi, ha dedicat el seu temps a arreplegar sobretot llandes, pots de pintura i envasos, per a fer neteja en este lloc que forma part de l’àrea d’influència del Parc Natural del Túria, que és espai protegit.

Esta activitat es complementa amb la visita,  el pròxim dissabte dia 16, a la planta de reciclatge de Llíria, destinació de gran part dels residus generats a l'Eliana. La visita és gratuïta i apta per a totes les edats. Inclou autobús i xicotet esmorzar. L’eixida és farà a les 11.00 h, des de l'Av. Corts Valencianes, junt a l'edifici del mercat. Es preveu la tornada a les 13.30 h.

L’assistència a esta segona activitat és lliure però cal inscripció prèvia, fins al dijous 14 de febrer, enviant un correu electrònic a: mediambient@leliana.es